Валери Иванов
Ексхибиционистично

chitanka.info

Рани ме.

И ще си тръгнеш.

Ще мислиш, че съм дивеч устрелен.

Ще мислиш, че с късмета ми е свършено,

че вече си „на чисто“ с мен…

Но аз ще бъда само повален,

и ще разперя пак криле,

ще полетя към слънцето и ще възкръсна,

ще се завърна в твойто битие…

Какво ли още щях да скрия,

освен —

разстрел от друг пишман авджия?

А кой ще съм,

ще знае ли гората,

ще знаят ли на вятъра листата?

Не искам никого в душата си,

щом пак се втренчвам в небесата

и виждам в гибелта си ореол…

И не забравяй, че съм гневен и навъсен!

И не забравяй, че съм син на земетръса!

И няма да променям своя пол!

…Обичаш ли да слушаш рокендрол?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.